Ĉiriripapago

Ĉiriripapago (Brotogeris chiriri) aŭ Ĉiriri-papago estas specio de papagoj en la familio papagedoj, latine Psittacidae indiĝenaj de Sudameriko. Ĝi estas indiĝena de tropika Sudameriko sude de la Amazona Baseno el centra Brazilo ĝis suda Bolivio, Paragvajo, kaj norda Argentino. 

Oni liberigis kaptitajn birdojn en kelkaj areoj, kaj ili establis mem-elteneblajn populaciojn en Miamo, Los-Anĝeleso kaj San-Francisko. Ŝajne tiu birdospecio bonfartas pli bone en sia nordamerika sovaĝiĝinta populacio ol la tre proksime rilata  Blankflugila papago. La specio establiĝis ankaŭ en urbocentro de Rio de Janeiro, Brazilo; kaj en Bonaero, Argentino; kie oni enkondukis ĝin. La indiĝena populacio en Sudameriko plue bonfartas.

 Aspekto 
La birdo estas 20–25 cm longa, kaj estas plejparte helverda. Ĝi havas malantaŭan flavan randon sur siaj falditaj flugiloj, kiu ankaŭ videblas dumfluge. Ĝi estis konsiderata samspecia kun la blankflugila papago ĝis 1997. Sovaĝaj birdoj ĉefe uzas ĝenitajn arbarojn kaj arbarajn maldensejojn ĉirkaŭ setlejoj. Ili malofte uzas densajn tropikajn arbarojn.

 Dieto 
La birdo manĝas plejparte semojn kaj fruktojn en sia indiĝena vivejo, kaj sovaĝaj populacioj adaptiĝis por manĝi florojn kaj nektaron. Dum sekaj periodoj, kiuj ofte kondukas al fruktomalabundo, la birdo adaptiĝas manĝante pli da semoj, precipe de la planto Erythrina dominguezii. Ili ankaŭ konsumas el Bombakacoj, ofte konatajn kiel silk-koton-arboj, kio estas la plej populara manĝelekto por la papago.Paranhos, S. J. (2007). Feeding behavior of the Yellow-chevroned Parakeet at the northeast of the State of Sao Paulo State, Brazil. Ararajuba, 15(1), 95–101. Ĉi tiuj birdoj estis observitaj partoprenantaj en geofagio, nome konscia konsumado de tero, ofte en lokoj de argilaj lekejoj. Ankaŭ naturaj birdoj venas al birdomanĝejoj. Ĉiĉiriaj papagoj konsumas ankaŭ arbarajn termitejojn, kiuj estas faritaj el miksaĵo de argilo kaj organika materio, same kiel termitajn fekaĵojn kaj salivon, kiuj funkcias kiel gluo por la nesto.Costa-Pereira, R., Severo-Neto, F., Inforzato, I., Laps, R. R., & Pizo, M. A. (2015). Nutrients drive termite nest geophagy in yellow-chevroned parakeets (brotogeris chiriri). The Wilson Journal of Ornithology, 127(3), 506–510.  La termitejoj ŝajne provizas pli da fiziologiaj avantaĝoj ol ordinara grunda tero, inkluzive de makronutraĵoj kiel kalio, magnezio kaj aluminio, kiuj povas helpi ovformadon dum la reprodukta sezono.Costa-Pereira, R., Severo-Neto, F., Inforzato, I., Laps, R. R., & Pizo, M. A. (2015). "Nutrients drive termite nest geophagy in yellow-chevroned parakeets (brotogeris chiriri)." The Wilson Journal of Ornithology, 127(3), 506–510. 

 Reproduktado 
Ĉiriripapagoj kutime trovas truojn en arboj por nesti. Ili ankaŭ konstruas nestajn tunelojn en mortaj palmofolioj. La ino demetas kvar ĝis kvin ovojn. Post zorgado de siaj idoj, ĉiuj birdoj formas sufiĉe grandajn komunajn ripozejojn ĝis la sekva reprodukta sezono.

Bildaro

Referencoj

Parrots: A Guide to Parrots of the World; 1998, 
Handbook of the Birds of the World Vol 4, Josep del Hoyo editor, 
"National Audubon Society" The Sibley Guide to Birds, de David Allen Sibley, 

Eksteraj ligiloj
Yellow-chevroned Parakeet videos on the Internet Bird Collection
Yellow-chevroned Parakeet photo gallery  VIREO Photo-High Res--(Close-up) 
Photo-High Res; Article chandra.as.utexas.edu

Kategorio:Papagoformaj
Kategorio:Papagedoj
Kategorio:Birdoj de Sudameriko
Kategorio:Birdoj de Brazilo
Kategorio:Birdoj de Usono